**РЕШЕНИЯ НА ОБЩИНСКИ СЪВЕТ – НИКОПОЛ ОТ ПРОВЕДЕНОТО ЗАСЕДАНИЕ**

**НА 18.12.2019г.**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 36**

**от проведеното заседание на 18.12.2019 г.**

**първа точка от дневния ред**

**РЕШЕНИЕ**

**№17/18.12.2019г.**

**ОТНОСНО:** Изменение и допълнение на Правилника за организацията и дейността на Общински съвет – Никопол, неговите комисии и взаимодействието му с общинската администрация за периода 2019/2023 година.

На основание чл.21, ал.1, и ал.3 от ЗМСМА във връзка с чл.48, ал.1 от Правилника за организацията и дейността на Общински съвет – Никопол, неговите комисии и взаимодействието му с общинската администрация за периода 2015/2019 година, и чл.72 от ЗПКОНПИ, Общински съвет Никопол

**Р Е Ш И:**

**1.**Общински съвет – Никопол прави следните изменения и допълнения в Правилника за организацията и дейността на Общински съвет – Никопол, неговите комисии и взаимодействието му с общинската администрация за периода 2019/2023 година, както следва:

**1.1.** Член 49, ал.1 се изменя и допълва, като се създава т.5 и придобива следната редакция:

„**Чл.49.(1)Постоянните комисии на Общински съвет са пет или три членни, и те са:**

**1.„Бюджет, финанси, общинска собственост и фирми, инвестиционна политика и икономически дейности“.**

**2. „Социални дейности, здравеопазване, трудова заетост, европейска интеграция, международно сътрудничество“.**

**3. „Образование, култура, спорт, туризъм, младежки дейности и вероизповедания ;**

**4. “Местно самоуправление, обществен ред и сигурност, нормативна уредба, устройство на територията, транспорт, демографски и миграционни проблеми“ .**

**5. „Противодействие на корупцията и за отнемане на незаконно придобитото имущество, предотвратяване и установяване конфликт на интереси“.**

**д-р ЦВЕТАН АНДРЕЕВ -**

**Председател на**

**Общински Съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 36**

**от проведеното заседание на 18.12.2019 г.**

**втора точка от дневния ред**

**РЕШЕНИЕ**

**№18/18.12.2019г.**

**ОТНОСНО:** Избор на състав на **Постоянна Комисия** за „Противодействие на корупцията и за отнемане на незаконно придобитото имущество, предотвратяване и установяване конфликт на интереси“ към Общински съвет- Никопол.

На основание чл.21, ал.1, т.1 от ЗМСМА, във връзка с чл.49, ал.1, т.5 от Правилника за организация и дейността на Общински съвет - Никопол, неговите комисии и взаимодействието му с Общинска администрация, мандат 2019г.- 2023г., и чл.72 от ЗПКОНПИ, Общински съвет- Никопол

**Р Е Ш И:**

1.Избира поименен състав на Постоянната комисия за „Противодействие на корупцията и за отнемане на незаконно придобитото имущество, предотвратяване и установяване конфликт на интереси“ към Общински съвет- Никопол, както следва:

 ПРЕДСЕДАТЕЛ: д-р Цветан Паскалев Андреев

 ЧЛЕНОВЕ: Красимир Недков Халов

 Айлян Гюнайдънов Пашала

2.Възлага на Комисията, организацията по изпълнението и прилагането на Закона за Противодействие на корупцията и за отнемане на незаконно придобитото имущество- /ЗПКОНПИ/.

**д-р ЦВЕТАН АНДРЕЕВ -**

**Председател на**

**Общински Съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 36**

**от проведеното заседание на 18.12.2019 г.**

**трета точка от дневния ред**

**РЕШЕНИЕ**

**№19/18.12.2019г.**

**ОТНОСНО:** Определяне на делегат и заместник делегат в Общото събрание на АДО „Дунав“ – гр.Белене.

На основание чл.21, ал.1, т.15 от ЗМСМА и чл.18 от Устава, Общински съвет – Никопол

**Р Е Ш И:**

**1**.Определя за делегат в Общото събрание АДО „Дунав“ – гр.Белене – ИВЕЛИН МАРИНОВ САВОВ – Кмет на Община Никопол.

**2**.Определя за заместник – делегат в Общото събрание АДО „Дунав“ – гр.Белене – МАЙДЪН АХМЕДОВ САКАДЖИЕВ – Зам. – председател на Общински съвет – Никопол.

**д-р ЦВЕТАН АНДРЕЕВ -**

**Председател на**

**Общински Съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 36**

**от проведеното заседание на 18.12.2019 г.**

**четвърта точка от дневния ред**

**РЕШЕНИЕ**

**№20/18.12.2019г.**

**ОТНОСНО:** Приемане на годишен план за ползване на дървесина от горски територии собственост на Община Никопол за 2020 година.

На основание чл. 21, ал.1, т.8 от ЗМСМА, чл. 7, ал.1 и ал.4 от Наредбата за условията и реда за възлагане изпълнението на дейности в горски територии - държавна и общинска собственост и за ползването на дървесина и недървесни горски продукти и чл.47 от Наредба № 6 за реда за придобиване, управление и разпореждане с общинско имущество на Община Никопол, Общински съвет – Никопол

**Р Е Ш И:**

1. Общински съвет - Никопол приема Годишен план за ползване на дървесина от общински горски територии за 2020 година.

 2. Упълномощава Кмета на общината да одобри годишния план за ползване на дървесина от общински горски територии за 2020 година.

 3. Годишния план да се публикува на интернет страницата на Община Никопол.

 4. Възлага на Кмета на Общината да извърши всички правни и фактически действия за изпълнение на настоящото решение.

**д-р ЦВЕТАН АНДРЕЕВ -**

**Председател на**

**Общински Съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 36**

**от проведеното заседание на 18.12.2019 г.**

**пета точка от дневния ред**

**РЕШЕНИЕ**

**№21/18.12.2019г.**

**ОТНОСНО:** Одобрение на **план-сметка** за определяне на необходимите разходи за дейностите по чл. 66,ал. 1 от Закона за местните данъци и такси /ЗМДТ/ за всички населени места на територията на Община Никопол за 2020година.

На основание чл.21, ал.1, т. 7 от Закона за местното самоуправление и местната администрация, чл.66, ал.1 от Закона за местните данъци и такси и чл. 65 от Закона за управление на отпадъците, Общински съвет- Никопол

**Р Е Ш И:**

**1**.Одобрява План-сметка за необходимите разходи за дейностите по чл. 66, ал. 1 от ЗМДТ на Община Никопол за 2020 година, съгласно Приложение 1и 2, които са неразделна част от решението.

 **2**.Възлага на Кмета на Община Никопол да управлява одобрената план-сметка за 2019година.

**3**. Общински съвет – Никопол възлага на Кмета на Община Никопол да проведе публично обсъждане на план-сметката за определяне на необходимите разходи за дейностите по чл. 66, ал. 1 от Закона за местните данъци и такси /ЗМДТ/ за всички населени места на територията на Община Никопол за 2020година**.**

**д-р ЦВЕТАН АНДРЕЕВ -**

**Председател на**

**Общински Съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 36**

**от проведеното заседание на 18.12.2019 г.**

**шеста точка от дневния ред**

**РЕШЕНИЕ**

**№22/18.12.2019г.**

**ОТНОСНО:** Учредяване на право на ползване за устройване на постоянен пчелин с над десет броя пчелни семейства върху поземлен имот с идентификатор 23193.60.1 в землището на с.Драгаш войвода, община Никопол, за срок от 10 години.

На основание чл.21, ал.1, т.8 от Закона за местното самоуправление и местната администрация, чл.39, ал.3 и ал.6 от Закона за общинската собственост и чл.11, ал.2 от Закона за пчеларството, чл.58, ал.2 и чл.66, ал.3 от Наредба № 6 за РПУРОИ и Решение № 413 от 30.01.2019 г., на Общински Съвет-Никопол за приемане на Програмата за управление и разпореждане с общинско имущество за 2019 година, Общински съвет – Никопол

**Р Е Ш И:**

1.Общински съвет – Никопол дава съгласието си да се включи в Програмата за управление и разпореждане с имоти общинска собственост за 2019 г. под номер две, в точка 6. „Учредяване на ограничени вещни права“ следния имот: 3/ три/ декара от поземлен имот с идентификатор 23193.60.1 /двадесет и три хиляди сто деветдесет и три точка шестдесет точка едно/ в землище с.Драгаш войвода, община Никопол, целия с площ 23,218 дка с НТП: «Гори и храсти в земеделска земя», актуван с Акт за публична общинска собственост № 4606/11.09.2019 г., за устройване на постоянен пчелин с над десет броя пчелни семейства.

2.Общински съвет – Никопол дава съгласието си **да се учреди без търг или конкурс възмездно право на ползване за срок от десет години**, върху следният имот: **3 /три/ декара** от поземлен имот с идентификатор **23193.60.1** /двадесет и три хиляди сто деветдесет и три точка шестдесет точка едно/ в **землище с.Драгаш войвода,** община Никопол, целия с площ 23,218 дка с НТП: «Гори и храсти в земеделска земя», актуван с Акт за общинска собственост № 4606/11.09.2019 г. в полза на **ДИМИТЪР СИМЕОНОВ ЧОЧЕВ с адрес: с.Въбел, община Никопол, ул. „Христо Ботев“ 20**, за устройване на постоянен пчелин с над десет броя пчелни семейства.

3.Общински съвет – Никопол приема цената на правото на ползване за имота, подробно описан в точка две на настоящото решение, съгласно оценката, изготвена от лицензиран оценител, а именно: **192,00 /сто деветдесет и два/ лева за всяка година.**

4.Общински съвет – Никопол възлага на Кмета на Община Никопол да издаде заповед и сключи договор за учредяване на възмездно право на ползване за срок от десет години за имота, подробно описан в точка две на настоящото решение.

**д-р ЦВЕТАН АНДРЕЕВ -**

**Председател на**

**Общински Съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 3**

**от проведеното заседание на 18.12.2019 г.**

 **точка седем от дневния ред**

**РЕШЕНИЕ:**

**№ 23/18.12.2019 г.**

**ОТНОСНО**: Уточнен план за касовото изпълнение на бюджета, на сметките за средства от Европейския съюз и на сметките за чужди средства към 31.12.2019 г. Предварителни разчети по бюджета на Община Никопол за 2020 г.

На основание чл. 21, ал. 1, т. 6 от Закона за местното самоуправление и местната администрация и чл. 124 и чл. 127 от Закона за публичните финанси, Общински съвет-Никопол

**Р Е Ш И:**

1. Утвърждава **предварителен разчет** за някой целеви разходи по бюджета на община Никопол, считано **от** **01.01.2020 г.,** както следва:

**- за кръводарители**, с постоянен адрес в община Никопол, да се изплаща еднократна сума в размер на **30 лв.** на кръводарител, по утвърден списък (брой кръводарители по населени места и място и период на кръводаряване) от кмета на общината. Общ годишен лимит на помощите за кръводаряване – **6600 лв.;**

**- за пациентите на хемодиализирано лечение**, с постоянен адрес в община Никопол, да се изплаща месечно сумата от **100 лв**. на пациент. Общият годишен лимит на помощите за пациентите на хемодиализирано лечение **за 2020 г. е** **10 800 лв.**

**- помощи, за погребение** на бивши жители с постоянен адрес в община Никопол – общ годишен лимит - **3 000 лв**.;

**- други помощи: 1 000 лв**. общ годишен лимит за помощи, за лица с увреждания от организации с нестопанска цел - от община Никопол.

 1.1. упълномощава кмета на общината да договори допълнителни условия по целевите разходи, свързани с времето, начинът и редът на предоставяне и отчитане на тези средства.

2. Дава съгласие за извършване на разходи и авансови плащания през 2020 г. със средства от общинския бюджет по одобрени проекти/програми/мерки (местни, национални и международни), когато тези плащания е необходимо да бъдат извършени преди одобряването им от договарящите с общината органи, до размера на касовите постъпления по бюджета на общината за местни дейности, за периода на участие в такива проекти /програми/мерки.

3. Утвърждава предварителен разчет за 2020 г. на субсидии за организации с нестопанска цел в размер до **25** **000 лв.** за спортно-състезателна и учебно-тренировъчна дейност (съдийски разходи, хонорари, транспорт, екипировка и др.), както следва:

* на Сдружение „ФК Ситомир” – гр.Никопол – до 10 000 лв.;
* на Сдружение „Клуб по водни спортове-Никопол” – до 5 000 лв.
* на Сдружение „ФУТБОЛЕН КЛУБ-СЛАВИЯ” – с.Новачене – до 5 000 лв.
* на Сдружение „ФУТБОЛЕН КЛУБ-ВОЙВОДА” – с.Драгаш войвода – до 5 000 лв.;

3.1. Оправомощава кмета на общината да договори условията за ползване на средствата, като за дейността си сдруженията по т.3 представят финансов отчет в деловодствата на общинския съвет и Общинска администрация-Никопол до 10-то число на месеца, следващ отчетния.

4.Определя субсидираните дейности и разпоредителите с бюджет към първостепенния разпоредител с бюджет, считано от 01.01.2020 г. съгласно **приложение № 1.**

 5. Временно свободните средства по консолидирания бюджет на общината, с източник паричните постъпления от продажба на общински нефинансови активи, средствата от закритите извънбюджетни сметки на общината и приходите от таксата за битови отпадъци, както и временно свободните средства от сметките за чужди средства, могат да се ползват към 31.12.2019 г. и през 2020 г., до тяхното възстановяване, при условие че не се нарушава своевременното финансиране според предназначението им, за заеми и извършване на разходи за местни и дофинансирани дейности по бюджета, общинските сметки и дейности по програми, мерки, проекти и други на Европейския съюз, Разплащателна агенция, местни, национални и други международни програми/проекти/мерки.

 6. На утвърдените с решение на общинския съвет лица, заемащи длъжностите и имащи право на транспортни разноски за пътуване от местоживеенето до местоработата и обратно, когато те се намират в различни населени места, се възстановяват разходите за транспорт и през 2020 г., съгласно утвърдените разпоредби за тях.

 7. Удължава до 31.12.2023 г. срока по Решение № 19/18.12.2015 г. на Общински съвет-Никопол, за връщане на вноските на Община Никопол в „Медицински център 1-Никопол” ЕООД в размер на 60 000 лв. по Решение №537/02.12.2014 г. и в размер на 40 000 лв. по Решение №631/26.06.2015 г. на Общински съвет-Никопол.

8. Финансирането на разходите за капиталов обект: *«Изготвяне на инвестиционен проект за „Закриване и рекултивация на общинско депо за твърди битови отпадъци в местност „Караач дере” в землището на гр.Никопол”– 22 000 лв. Изготвяне на доклад за съответствие на проекта – 3 000 лв. (източник на средства- обезпеченията/отчисленията по чл. 60 от Закона за управление на отпадъците) – РИОСВ.»* **през 2019 г. и през 2020 г.** се извършвасъс средства, с източник общинските приходи за местни дейности, както и с временно свободните парични средства по консолидирания бюджет на общината, с източник постъпленията от продажба на общински нефинансови активи, средствата от закритите извънбюджетни сметки на общината, приходите от таксата за битови отпадъци, временно свободните средства от сметките за чужди средства, както и средствата по проекти, налични по бюджетната сметка на общината, до тяхното възстановяване, при условие че не се нарушава своевременното финансиране според предназначението им. След получаване на финансиране от РИОСВ от обезпеченията/отчисленията по чл. 60 от Закона за управление на отпадъците, предварително използваните средства са възстановяват на общинския бюджет.

9. Утвърждава предварителен разчет на средства по бюджета на Община Никопол за 2020 г., до приемане бюджета на Община Никопол за 2020 г., с източник собствени бюджетни средства, за финансиране през 2020 г. **на капиталов обект, както следва:**

**9.1. *„*Рамково кредитно споразумение (РКС) по договор за кредит с Фонд ФЛАГ за изпълнение на проекти по Оперативна програма Региони в растеж, Оперативна програма Околна среда и Програмата за Трансгранично сътрудничество „Румъния – България“:**

1. **Проект** BG16RFOP001-2.001-0146 „Региони в растеж обновява **жилищата** в град Никопол.**,** съфинансиран от Оперативна програма (ОП) **Региони в растеж 2014-2020 (по включен в РКС договор за кредит №931/29.11.2017 г. с Фонд ФЛАГ)**
2. **Проект** BG16RFOP001-2.001-0148 „Региони в растеж обновява **домовете** в град Никопол.**,** съфинансиран от Оперативна програма (ОП) **Региони в растеж 2014-2020 (по включен в РКС договор за кредит №931/29.11.2017 г. с Фонд ФЛАГ)**
3. **Проект** The Bridges of Time: An Integrated Approach for Improving the Sustainable Use of Nikopol-Turnu Magurele Cross-border Cultural Heritage”, финансиран чрез Програма „Интеррег V-A Румъния – България“(в превод на български едик: “**Мостове на времето**: Интегриран подход за подобряване на устойчивото използване на трансграничното културно наследство в Никопол и Турну Мъгуреле“),съфинансиран от Оперативна програма (ОП) **Трансгранично сътрудничество Румъния – България 2014-2020**
4. **Проект** “I-TeN: Improved tertiary nodes Turnu Magurele - Nikopole for sustainable development of the region, for a better connection to TEN-T infrastructure”, в процедура по предварително договаряне по Програма „Интеррег V-A Румъния – България“(в превод на български едик: “I-TEN: **Подобрени третостепенни възли** Турну Мъгуреле – Никопол за по устойчиво развитие на района, за по-добра връзка с TEN-T инфраструктурата“)**,** съфинансиран от Оперативна програма (ОП) **Трансгранично сътрудничество Румъния – България 2014-2020,**
5. **Проект** BG16RFOP001-2.001-0100 „Региони в растеж обновява Полицията в град Никопол.**,** съфинансиран от Оперативна програма (ОП) **Региони в растеж 2014-2020 (по включен в РКС договор за кредит №930/29.11.2017 г. с Фонд ФЛАГ)**
6. **Проект** BG16RFOP001-2.001-0097 „Региони в растеж обновява Общинска администрация град Никопол.**,** съфинансиран от Оперативна програма (ОП) **Региони в растеж 2014-2020 (по включен в РКС договор за кредит №931/29.11.2017 г. с Фонд ФЛАГ)**
7. **Проект** BG16RFOP001-2.001-0101 „Региони в растеж обновява Читалището в град Никопол.**,** съфинансиран от Оперативна програма (ОП) **Региони в растеж 2014-2020 (по включен в РКС договор за кредит №931/29.11.2017 г. с Фонд ФЛАГ)**
8. **Проект „**Prevent the risk of flooding from the Danube at Nikopol and Turnu Magurele – A prerequisite for environmental protection in cross-border region“ (в превод на български език: „Предотвратяване на риска от наводнения от река Дунав при Никопол и Турну Мъгуреле – предпоставка за опазване на околната среда в трансграничния регион“), по Основен договор №58394/04.08.2014 г. по **Програмата за трансгранично сътрудничество Румъния – България 2007-2013 г. (по включен в РКС договор за кредит №1033/30.11.2018 г. с Фонд ФЛАГ)**
9. **Проект** № DIR-5112122-3-68 „Изграждане на регионалната система за управление на отпадъците в регион Левски (Никопол)“ по Оперативна програма Околна среда 2007-2013г. **(по включен в РКС договор за кредит №794/28.08.2015 г. с Фонд ФЛАГ).“**

9.2. с утвърдените средства за капиталовия обект да се извърши погасяване на вноската по главницата, в ежемесечен размер от 10 185 лв. (годишно 122 220 лв), по договор за кредит №1129/02.12.2019 г. с Фонд за органите на местно самоуправление в България- ФЛАГ на стойност 1 212 033 лв.

9.3. плащанията на лихвите, таксите и комисионните по кредита се извършва от собствените приходи на общината, като същите се заплащат в пълен размер, независимо от това, кога ще се приеме бюджета на общината за 2020 г.

9.4. с приемането на бюджета на Община Никопол за 2020 г. се уточнява финансирането на обекта, както и останалите параметри.

10.Да се изплати еднократна финансова помощ:

10.1. в размер на **300 (Триста) лева** **на Зюмбюл Мехмедова Ашимова от с.Бацова махала**, с лечебна цел, съгласно Заявление с вх. №94-1994/02.12.2019 г.;

10.2. в размер на **200 (Двеста) лева** **на Рена Маринова Маринова от гр. Никопол,** с лечебна цел, съгласно Заявление с вх. №94-1900/18.11.2019 г.;

**10.3.** в размер на **300 (Триста) лева** **на Светослав Илиев Господинов,** потребител в Центъра за настаняване от семеен тип за пълнолетни лица с психични разстройства № 2 в с. Драгаш войвода (Центъра),с лечебна цел, във връзка с Молба с вх. №28-42/16.11.2019 г. от управителя на Центъра.

11. Утвърждава плановия размер на приходите и разходите по натурални и стойностни показатели по бюджета на общината, посметките за средства от Европейския съюз и по сметките за чужди средства към 31.12.2019 г., по пълна единна бюджетна класификация, в размер не по-малък от фактическото касово изпълнение.

**д-р ЦВЕТАН АНДРЕЕВ -**

**Председател на**

**Общински Съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 36**

**от проведеното заседание на 18.12.2019 г.**

**осма точка от дневния ред**

**РЕШЕНИЕ**

**№24/18.12.2019г.**

**ОТНОСНО:** Приемане на Отчета и уточнения план за касовото изпълнение на бюджета, на сметките за средства от Европейския съюз и на сметките за чужди средства към 30.09.2019 година на Община Никопол.

На основание чл. 21, ал. 1, т. 6 от Закона за местното самоуправление и местната администрация, чл. 124, 127 и 137 от Закона за публичните финанси и чл. 54, ал. 2 от *Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Никопол,* Общински съвет-Никопол

**Р Е Ш И:**

1.Приема отчета и уточнения план за касовото изпълнение на бюджета, на сметките за средства от Европейския съюз и на сметките за чужди средства към 30.09.2019 година на Община Никопол, по натурални и стойностни показатели, съгласно приложение № 3.

2.Приема натуралните и стойностни показатели към отчета за изпълнението на капиталовите разходи към 30.09.2019 г., съгласно приложение № 1.

3.Приема натуралните и стойностни показатели по уточнения план на капиталовия разчет към 30.09.2019 г., съгласно приложение № 2.

4.Приема отчетната информация за касово изпълнение на бюджета, на сметките за средства от Европейския съюз и на сметките за чужди средства към 30.09.2019 г. на Община Никопол, по доклада на кмета на Община Никопол съгласно приложение №4.

**д-р ЦВЕТАН АНДРЕЕВ -**

**Председател на**

**Общински Съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 3**

**от проведеното заседание на 18.12.2019 г.**

 **точка девет от дневния ред**

**РЕШЕНИЕ:**

**№ 25/18.12.2019 г.**

**ОТНОСНО**:Продължаване ***срока за погасяване*** на поет дълг, по реда на Закона за общинския дълг, по **договор №1058/13.03.2019 г.** за (мостов) кредит, финансиран от „Фонд за органите на местното самоуправление в България-ФЛАГ” ЕАД, за реализацията на проект с наименование: ***“I-TeN: Improved tertiary nodes Turnu Magurele - Nikopole for sustainable development of the region, for a better connection to TEN-T infrastructure”, в процедура по предварително договаряне по Програма „Интеррег V-A Румъния – България“(в превод на български едик: “I-TEN:Подобрени третостепенни възли Турну Мъгуреле – Никопол за по устойчиво развитие на района, за по-добра връзка с TEN-T инфраструктурата“), по Основен договор №70577/24.05.2017 г. по Програмата за трансгранично сътрудничество Румъния-България 2014-2020 г.***

 На основание чл. 13, чл.17 и чл. 19а от Закона за общинския дълг и чл.21, ал. 1, т. 10 от Закона местното самоуправление и местната администрация, във връзка с предложение на Кмета на Община Никопол относно продължаване срока за погасяване на поет дълг, направено по реда на Закона за общинския дълг Общинският съвет на Община Никопол

**РЕШИ:**

**1.**Общински съвет – Никопол променя свое **решение № 392** , прието на заседание № 53 на Общински съвет – Никопол, проведено на 29.11.2018 г., за реализацията на проект с наименование: ***“I-TeN: Improved tertiary nodes Turnu Magurele - Nikopole for sustainable development of the region, for a better connection to TEN-T infrastructure”, в процедура по предварително договаряне по Програма „Интеррег V-A Румъния – България“(в превод на български едик: “I-TEN:Подобрени третостепенни възли Турну Мъгуреле – Никопол за по устойчиво развитие на района, за по-добра връзка с TEN-T инфраструктурата“), по Основен договор №70577/24.05.2017 г. по Програмата за трансгранично сътрудничество Румъния-България 2014-2020 г.*,** в частта за сроковете на дълга, както следва:

 1.1. **Вид на дълга** – **дългосрочен дълг**, поет с договор за общински заем;

 1.2. Срок на погасяване – **до 30.09.2020 г.**, с възможност за предсрочно погасяване изцяло или на части, без такса за предсрочно погасяване.

 1.3. Останалите условия и параметри по дълга, приети с решение № 392/29.11.2018 г. остават непроменени.

**д-р ЦВЕТАН АНДРЕЕВ-**

**Председател на**

**Общински съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 36**

**от проведеното заседание на 18.12.2019 г.**

**десета точка от дневния ред**

**РЕШЕНИЕ**

**№26/18.12.2019г.**

**ОТНОСНО:** Приемане на Общински план за защита при бедствия.

На основание чл.21, ал.1, т.12 от ЗМСМА във връзка с чл.35, Общински съвет – Никопол

**Р Е Ш И:**

1.Общински съвет приема План за защита при бедствия на Община Никопол.

**д-р ЦВЕТАН АНДРЕЕВ -**

**Председател на**

**Общински Съвет – Никопол**

**О Б Щ И Н С К И С Ъ В Е Т – Н И К О П О Л**

**ПРЕПИС-ИЗВЛЕЧЕНИЕ!**

**от Протокол № 36**

**от проведеното заседание на 18.12.2019 г.**

**единадесета точка от дневния ред**

**РЕШЕНИЕ**

**№27/18.12.2019г.**

**ОТНОСНО:** Определяне на представител на Общинна Никопол в Сдружение „ МИГ Белене – Никопол”

На основание чл.21, ал.1, т.15 от ЗМСМА и във връзка с чл.23, ал.2,т.4 и чл.40, ал.1 от Устав на Сдружението, Общински съвет – Никопол

**Р Е Ш И:**

1.Определя за представител на Община Никопол в Сдружение с нестопанска цел „МИГ Белене-Никопол“ - Ивелин Маринов Савов- Кмет на Община Никопол.

 2.Оправомощава Кмета на Община Никопол, в качеството си на представител на Община Никопол в СНЦ „Местна инициативна група Белене-Никопол“ да извърши всички произтичащи правни и фактически действия.

**д-р ЦВЕТАН АНДРЕЕВ -**

**Председател на**

**Общински Съвет – Никопол**

**К Р А Й !**